EkBass/fiwiki-20250220-pages-articles huggingface dataset:
Suffren

Suffren voi tarkoittaa seuraavia asioita: *Pierre André de Suffren de Saint Tropez (1729-1788), Ranskan laivaston amiraali ;Ranskan laivasto *Suffren- luokka (linjalaiva), 90-tykkisten linjalaivojen muodostama alusluokka *Suffren-luokka (risteilijä), risteilijäluokka *FS Suffren (1791), Téméraire- luokan 74-tykkinen linjalaiva *FS Suffren (1801), Téméraire-luokan 74-tykkinen linjalaiva *FS Suffren (1829), Suffren-luokan 90-tykkinen linjalaiva *FS Suffren (1872), Océan-luokan panssarifregatti *FS Suffren (1899), République- luokan taistelulaiva *FS Suffren (1927), Suffren-luokan risteilijä *FS Suffren (D602), Suffren-luokan fregatti *Suffren, Barracuda-luokan sukellusveneelle
Murja

thumb|upright|Murjan kirkon rauniot. Murja () on kylä Leningradin alueen Seuloskoin piirin Rahjan kunnassa. Se sijaitsee Laatokan rannalla Murjajoen suussa. Kylässä on seitsemän asukasta (vuonna 2007). Murjan kylä mainitaan ensimmäisen kerran Novgorodin Vatjan viidenneksen verokirjassa vuonna 1500. Sen asukkaat harjoittivat kalastusta, karjanhoitoa ja metsästystä. 1800-luvun alussa kylään perustettiin fajanssi- ja posliinitehdas. Vuoden 1926 väestönlaskennan mukaan siellä oli 286 asukasta, jotka kaikki olivat venäläisiä. Kylä sijaitsee suljetulla sotilasalueella. Entisen varuskunnan sisällä on 1900-luvun alussa rakennettu raunioitunut punatiilinen kirkko. ==Lähteet== ==Aiheesta muualla== * Kertomus Murjan kylästä Rahjan kunnan sivustolla Luokka:Inkerin kylät Luokka:Seuloskoin piiri
La Galissonnière -luokka (risteilijä)

La Galissonnière -luokka oli Ranskan laivaston 1930-luvulla valmistettu kuuden kevyen risteilijän muodostama alusluokka, jonka alukset palvelivat toisessa maailmansodassa. Vuoden 1931 laivasto-ohjelma sisälsi kaksi uutta kevyttä risteilijää ja niitä täydentämään tilattiin seuraavana vuonna neljä lisää. Suunnitelma poikkesi täysin vuoden 1922 laivasto-ohjelmaan sisällytetyistä aluksista ja ne muistuttivatkin ulkonäöltään enemmän Emile Bertiniä, mutta poiketen siitäkin merkittävästi. Uuden luokan suojaa oli merkittävästi parannettu ja siinä oli palattu ulkoisen panssarivyön käyttöön (105 millimetriä), joka kulki vesitiiviistä seinästä toiseen. Suojan lisäys leikkasi kuitenkin alusten maksiminopeutta ja se olikin vain 31 solmua.Whitley, M. J. s. 43-44 == Alukset == Kaksi ensimmäistä alusta tilattiin 27. lokakuuta Brestistä ja 12. marraskuuta 1931 Lorientista ja kummankin köli laskettiin jo ennen vuoden vaihdetta. Vuoden 1932 laivasto- ohjelmaan kuuluneet neljä alusta tilattiin yksityisiltä telakoilta 11. heinäkuuta 1933.Whitley, M. J. s. 44-45 Nimi Telakka Kölinlasku Vesille Palvelukseen Kohtalo La Galissonnière Arsenal de Brest, Brest 15. joulukuuta 1931 18. marraskuuta 1933 1. tammikuuta 1936 miehistönsä upottama 27. marraskuuta 1942 Toulonissa Montcalm Société Nouvelle des Forges et Chantiers de la Méditerranée, La Seyne-sur-Mer 15. marraskuuta 1933 26. lokakuuta 1935 15. marraskuuta 1937 poistettu palveluksesta 1. toukokuuta 1957 romutettu 1970 Georges Leygues Ateliers et Chantiers de St. Nazaire-Penhoët, St. Nazaire 21. syyskuuta 1933 24. maaliskuuta 1936 15. marraskuuta 1937 poistettu palveluksesta 1. toukokuuta 1957 myyty romutettavaksi marraskuussa 1959 Jean de Vienne Arsenal de Lorient, Lorient 20. joulukuuta 1931 31. heinäkuuta 1935 10. helmikuuta 1937 miehistönsä upottama 27. marraskuuta 1942 Toulonissa Marseillaise Ateliers et Chantiers de la Loire, Nantes 23. lokakuuta 1933 17. heinäkuuta 1935 10. lokakuuta 1937 miehistönsä upottama 27. marraskuuta 1942 Toulonissa hylky romutettu 1946-1947 Gloire Forges et Chantiers de la Gironde, Gironde 13. marraskuuta 1933 28. syyskuuta 1935 15. marraskuuta 1937 romutettu 1958 ==Lähteet== * * === Viitteet === *
Algérie

Algérie voi viitata muun muassa seuraaviin: *Algérie 3, algerialainen kaapelitelevisiokanava *FS Algérie, Ranskan laivaston alus *Algérie, Algerian ranskankielinen nimi
Colbert

Colbert tarkoittaa seuraavia: == Henkilöitä == *Claudette Colbert (1903–1996), ranskalais-yhdysvaltalainen näyttelijä *Cornelius Colbert (1888–1916), irlantilainen kapinallinen ja pioneeri *Edwin H. Colbert (1905–2001), yhdysvaltalainen paleontologi ja tietokirjailija *Freya Colbert (s. 2004), brittiläinen sekauinnin maailmanmestari *Jean-Baptiste Colbert (1619–1683), Seignelayn vapaaherra ja ranskalainen valtiomies *Stephen Colbert (s. 1964), yhdysvaltalainen koomikko, The Colbert Report -televisiosarjan toimittaja == Laivoja == ;Ranskan merivoimat *Colbert-luokka, 1870-luvulla rakennettu panssarifregattiluokka *FS Colbert (1848), 6-tykkinen siipirataskorvetti *FS Colbert (1875), Colbert-luokan panssarilaiva *Colbert, partioalus, palveluksessa 1915–1917 *Colbert, purjealus 1917 *FS Colbert (1928), Suffren- luokan raskas risteilijä *FS Colbert (C611), ilmatorjuntaristeilijä ;Yhdysvaltain laivasto *USS Colbert, Haskell-luokan rynnäkkörahtilaiva.
Elvi Mela

Hilda Amanda Rintanen, kirjailijanimi Elvi Mela, (17. joulukuuta 1887 Kokemäki – 12. syyskuuta 1969 Kokemäki) oli suomalainen kirjailija, joka julkaisi kaksi romaania. Varsinaiselta ammatiltaan hän oli kokki. == Elämä == Rintanen syntyi rengin perheeseen Kokemäen Sonnilan kylässä. Hän muutti jo nuorena Helsinkiin työnhakuun päätyen lopulta palvelijattareksi ja keittäjäksi. Rintanen oli Bakussa Kaspianmeren öljyteollisuudessa työskennelleiden suomalaisperheiden palveluksessa ja hänestä kehittyi nopeasti taitava ruuanlaittaja. Myöhemmin Rintanen oli muun muassa von Frenckellin ja Thesleffin sukujen palveluksessa. Diplomaattiperheiden mukana hän työskenteli myös Suomen ulkopuolella muun muassa sotaministeri Wilhelm Thesleffin palveluksessa Norjassa. Rintasen esikoisromaani Helga julkaistiin vuonna 1920. Kyseessä on traaginen rakkaustarina, joka sijoittuu sisällissodan aikaiseen Helsinkiin. Kirja sai hyvät arvostelut ja oli myös kohtalainen myyntimenestys. Helgan ilmestyttyä Rintanen ryhyi kirjoittamaan uutta romaania, jonka aihe tuli hänen omasta lapsuudestaan. Rintanen oli tuolloin arkkitehti Eliel Saarisen huvilassa asuneen liikemies Allan Hjeltin palveluksessa. Romaanin käsikirjoitus tuhoutui Hvitträskin tulipalossa heinäkuussa 1922, eikä hän kirjoittanut sitä uudestaan. Rintasen toinen romaani Äyriälän emäntä ilmestyi syksyllä 1930. Kirja kertoo synkän tarinan maalaistalosta ja sen asukkaista, joiden elämää leimaa muun muassa runsas alkoholinkäyttö. Tolstoilaisuudesta kiinnostunut Rintanen oli mukana myös Tulenkantajissa, muttei kuulunut ryhmän keskeisiin hahmoihin. Rintasen kirjoittamia lyhyitä novelleja julkaistiin 1930-luvulla useissa sanomalehdissä. Vuosikymmenen vaihteessa alussa hän jätti keittäjän työnsä ja rakensi pienen mökin Järvenpään Satukalliolle elättäen itsensä palstaviljelyllä. Rintasen naapurina asui muun muassa kirjailija Tyyni Tuulio, jonka luona pidettyihin Satakuntalaisen osakunnan kirjallisuuspiirin kokoontumisiin hän usein osallistui. 1960-luvun puolivälissä Rintanen muutti Vampulaan, jossa asui hänen sukulaisiaan, mutta asettui pian Kokemäelle saatuaan paikan vanhainkodista. Viimeisinä vuosinaan Rintanen kirjoitti muistelmiaan, jotka kuitenkin jäivät kesken hänen kuoltuaan 81-vuotiaana syyskuussa 1969. Rintanen on haudattu Koomankankaan hautausmaalle. Hänen muistelmansa ja muut käsikirjoituksensa ovat kadonneet. == Teokset == * * == Lähteet == * === Viitteet === == Aiheesta muualla == * Elvi Mela : Bakussa maailmansodan alkaessa, Kansan kuvalehti, 21.11.1930, nro 47, s. 8, Kansalliskirjaston digitaaliset aineistot Luokka:Suomalaiset kirjailijat Luokka:Tolstoilaiset Luokka:Vuonna 1887 syntyneet Luokka:Vuonna 1969 kuolleet
Hanna Örnmark

Kerttu Johanna Örnmark, kirjailijanimi Hanna Örnmark (28. elokuuta 1896 Tenhola – 24. toukokuuta 1969 Tenhola) oli suomalainen kirjailija. == Teoksia == * Sirkan päiväkirja. Karisto 1919 == Lähteet == * Luokka:Suomalaiset kirjailijat Luokka:Vuonna 1896 syntyneet Luokka:Vuonna 1969 kuolleet
Fanny Talvio

Fanny Talvio (11. marraskuuta 1883 Rauma – 9. huhtikuuta 1969 Rauma) oli suomalainen kirjailija. Talvio kävi kansakoulun ja työskenteli sitten Rauman puhelin- ja telefoonilaitoksen palveluksessa puhelujen välittäjänä. Hän oli mukana Rauman Luterilaisen Evankeliumiyhdistyksen toiminnassa ja julkaisi 1953 uskonnollissävyisen romaanin Armon kevät. == Teoksia == * Armon kevät. Suomen luterilainen evankeliumiyhdistys, Helsinki 1953 == Lähteet == * * Raumalaisia kirjailijoita : Fanny Talvio Luokka:Suomalaiset kirjailijat Luokka:Vuonna 1883 syntyneet Luokka:Vuonna 1969 kuolleet
Pōmare IV

Pōmare IV (s. 28. helmikuuta 1813 – 17. syyskuuta 1877) oli Tahitin kuningatar vuosina 1827–1877. Hänet tunnettiin myös nimellä ‘Aimata (), koska Tahitilla oli tapana, että voittoisa päällikölle tuotiin tälle hävinneiden vihollisten silmät. Silmät voitiin myös syödä. Hänen kaudellaan mm. Bora Bora liitettiin osaksi Tahitin kuningaskuntaa. Charles Darwin vieraili Tahitilla Pōmare IV:n vieraana. Pōmare IV vastusti ranskalaisia, jotka pyrkivät ottamaan vallan Tahitilla, mutta Tahitin-Ranskan sodan jälkeen hän joutui hallitsemaan ranskalaisten siirtomaaisäntien alaisuudessa. == Lähteet == == Aiheesta muualla == Luokka:Ranskan Polynesian historia Luokka:Vuonna 1813 syntyneet Luokka:Vuonna 1877 kuolleet Luokka:Hallitsijat Luokka:Tahitin kuninkaalliset
Iltalehti (1919–1930)

Iltalehti (vuonna 1919 aluksi Uuden Suomen Iltalehti) oli Helsingissä vuosina 1919–1930 ilmestynyt iltapäivälehti. Iltalehden perustaminen liittyy Uuden Suomettaren ja Uuden Päivän yhdistymiseen Uudeksi Suomeksi vuonna 1919. Sopimukseen kuului iltapäivälehden julkaiseminen Uuden Päivän jatkajana. Iltalehdellä oli Uudesta Suomesta erillinen toimitus ja sisältö, ja se oli etupäässä tilattuna levinnyt tavallinen uutis- ja artikkelilehti. Sanomalehtien ilmestyminen iltapäivällä oli tavallista vielä 1930-luvullaSuomen lehdistön historia 2, s. 380.. Iltalehti ilmestyi kuudesti viikossa, ja sen levikki oli enimmillään 5 300 kappaletta. Lehden maanantainumero jaettiin vuoden 1928 loppuun saakka myös tuona päivänä ilmestymättömän Uuden Suomen tilaajille. Emolehtensä tavoin Iltalehti oli kokoomuksen äänenkannattajaSuomen lehdistön historia 2, s. 277–278.. Sen päätoimittajina työskentelivät Yrjö Koskelainen (1919–1923), Emerik Olsoni (1923–1924), Iisakki Laati (1924–1926), Eino Palola (1926–1927) ja Jaakko Tuomikoski (1927–1930). Lehti oli koko ilmestymisaikansa tappiollinen, ja 1920-luvun lopulla se uhkasi tehdä koko Uuden Suomen kustannusyhtiöstä kannattamattoman. Yhtiö halusi päästä Iltalehdestä eroon, ja vuonna 1930 se luovutettiin korvauksetta omaa äänenkannattajaa suunnitelleille lapuanliikkeen kannattajille. Nämä perustivat tilalle Ajan Sanan, jota jaettiin vuoden loppuun saakka myös Iltalehden tilaajille.Suomen lehdistön historia 2, s. 282. ==Lähteet== * ===Viitteet=== ==Aiheesta muualla== * Uuden Suomen Iltalehti digitoituna Kansalliskirjastossa * Iltalehti digitoituna Kansalliskirjastossa * Iltalehden vaiheita menneinä vuosina, Iltalehti, 02.01.1929, nro 1, s. 6, Kansalliskirjaston digitaaliset aineistot Luokka:Helsingin media Luokka:Ilmestymästä lakanneet suomalaiset sanomalehdet Luokka:Suomalaiset iltapäivälehdet Luokka:Suomalaiset poliittiset lehdet
Meadowlands

Meadowlands tarkoittaa seuraavia asioita: * New Jersey Meadowlands, kosteikkoalue New Jerseyssä * Meadowlands Sports Complex, urheilukeskus East Rutherfordissa New Jerseyssä ** New Meadowlands Stadium, stadion ** Meadowlands Racetrack, ravi- ja laukkarata * Meadowlands Rail Line, New Jersey Transitin rautatielinja ** Meadowlands, linjan asema * Meadowlands, kunta Minnesotassa * Meadowlands, kaupunki Minnesotassa * Meadowlands, brittiläinen televisiosarja * The Meadowlands, The Wrensin albumi.
Jean-Philippe Roy

Jean-Philippe Roy (s. 18. helmikuuta 1979 Rimouski) on kanadalainen alppihiihtäjä. Hän kilpailee lähinnä tekniikkalajeissa, eli pujottelussa ja suurpujottelussa. Vailin ja Beaver Creekin MM-kilpailuissa 1999 Roy sijoittui suurpujottelussa 30:nneksi. St. Antonin MM-kilpailuissa 2001 hän oli alppiyhdistetyssä kahdeksas. St. Moritzin MM-kilpailuissa 2003 Roy sijoittui suurpujottelussa 29:nneksi. Åren MM-kilpailuissa 2007 hän laski suurpujottelussa seitsemänneksi. Roy on kilpaillut kaksissa talviolympialaisissa. Ainoan tuloksensa hän on saanut Salt Lake Cityssä 2002, jossa hän oli alppiyhdistetyssä kahdeksas. Roy kilpaili maailmancupissa ensimmäisen kerran Tignesissä lokakuussa 1999. Ensimmäiset maailmancup- pisteensä hän sai vuotta myöhemmin oltuaan Söldenin suurpujottelussa 27:s. Kymmenen parhaan joukossa hän debytoi oltuaan yhdeksäs Kranjska Goran pujottelussa joulukuussa 2001. Parhaimmillaan Roy on sijoittunut maailmancupissa viidenneksi Alta Badian suurpujottelussa joulukuussa 2004. Roy voitti Nor-Am Cupin suurpujottelucupin kaudella 2000–2001. == Lähteet == Luokka:Kanadalaiset alppihiihtäjät Luokka:Vuonna 1979 syntyneet Luokka:Elävät henkilöt
Pyhän Mikaelin kultakupolinen luostari

Pyhän Mikaelin kultakupolinen luostari () on ortodoksinen luostari Ukrainan pääkaupungissa Kiovassa. Luostari sijaitsee kaupungin halki virtaavan Dneprjoen itärannalla. Alkuperäisen luostarin rakennutti keskiajalla (1108–1113) Svjatopolk II. Tataari-invaasion aikana (1240) luostari pääosin tuhottiin, ja sen toiminta lakkasi. Luostari avattiin uudelleen 1496. 1500-luvulla luostari kunnostettiin ja sitä laajennettin. Siitä muodostui yksi Ukrainan suosituimmista ja vauraimmista luostareista. Luostari tuhottiin Neuvostoliiton aikana 1930-luvulla. Luostari rakennettiin uudelleen Ukrainan itsenäistymisen jälkeen (pääkirkko vuodesta 1997 lähtien) ja avattiin vuonna 1999. ==Lähteet== ==Aiheesta muualla== Luokka:Ukrainan luostarit Luokka:Ortodoksiset luostarit Luokka:Kiovan rakennukset ja rakennelmat Luokka:Uudelleenrakennetut rakennukset ja rakennelmat
Verena Stuffer

Verena Stuffer (s. 23. kesäkuuta 1984) on italialainen alppihiihtäjä, joka kilpailee enimmäkseen vauhtilajeissa, eli syöksylaskussa ja supersuurpujottelussa. Val d'Isèren MM-kilpailuissa 2009 Stuffer oli syöksylaskussa 23:s ja Garmisch-Partenkirchenissä 2011 27:s. Sotšin olympialaisissa 2014 hän sijoittui supersuurpujottelussa 11:nneksi ja syöksylaskussa 14:nneksi. Maailmancupissa Stuffer kilpaili ensimmäisen kerran Cortina d'Ampezzossa tammikuussa 2003. Ensimmäiset maailmancup-pisteensä hän sai helmikuussa 2005 oltuaan San Sicarion alppiyhdistetyssä 27:s. Kymmenen parhaan joukossa hän debytoi oltuaan kahdeksas Sankt Moritzin syöksylaskussa helmikuussa 2008. Parhaimmillaan hän on sijoittunut neljänneksi Cortina d'Ampezzon supersuurpujottelussa tammikuussa 2014. == Lähteet == == Aiheesta muualla == Luokka:Italialaiset alppihiihtäjät Luokka:Vuonna 1984 syntyneet Luokka:Elävät henkilöt
FC Seoul

FC Seoul () on eteläkorealainen jalkapallojoukkue Soulista. Se pelaa Etelä- Korean pääsarjassa K-Leaguessa. Seoul Luokka:Soulin urheilu Luokka:Vuonna 1983 perustetut urheiluseurat
Rajanopeus

Rajanopeus on suurin nopeus, jolla putoava kappale voi liikkua putoamissuuntaan. Se saavutetaan, kun väliaineen vastus kasvaa yhtä suureksi kuin putoavaan kappaleeseen kohdistuva vetovoima, jolloin kappale ei enää ole kiihtyvässä liikkeessä. Ihmisen kokoisella kappaleella rajanopeus ilmakehän alaosissa on noin 190 km/h ilman vastustaessa (Fd) liikettä, jonka aiheuttaa maan vetovoima (Fg). Esimerkiksi laskuvarjohypyssä rajanopeus saavutetaan, kun matka alas kestää tarpeeksi kauan. Tällöin hyppääjän putoamisnopeus ei enää kasva, vaan pysyy vakiona. == Lähteet == *Ilma jarruttaa vapaata pudotusta Tieteen Kuvalehti. 1.9.2009. ===Viitteet=== Luokka:Virtausdynamiikka
Alma Mattila

Alma Rakel Mattila (26. marraskuuta 1888 Tyrvää – 26. elokuuta 1973 Isojoki) oli suomalainen opettaja ja kirjailija. Vuonna 1938, samana vuonna kun hänen esikoisromaaninsa Eliina ilmestyi, hän asui Merikarvian Honkajärvellä.50 vuotta täytti..., Helsingin Sanomat, 27.11.1938, nro 321, s. 14, Kansalliskirjaston digitaaliset aineistot == Teoksia == * Eliina. Otava 1938 * Olit sittenkin oikea mies. Kanerva, Lahti 1945 * Roudan ja raudan kansaa. (tuntematon kustantaja) 1943 * Sinä olet se mies: olympialaisaiheinen romaani. H.W. Marjamaan kirjapaino 1936 == Lähteet == * * Alma Mattila - Finna.fi === Viitteet === Luokka:Suomalaiset opettajat Luokka:Suomalaiset kirjailijat Luokka:Vuonna 1888 syntyneet Luokka:Vuonna 1973 kuolleet
Ernst Sarin

Karl Ernst Sarin (15. kesäkuuta 1917 Pori – 15. maaliskuuta 1974 Stuttgart, Saksan liittotasavalta) oli suomalainen kirjailija. == Teoksia == * Pohja pettää : romaani. Karisto 1953 == Lähteet == * Luokka:Suomalaiset kirjailijat Luokka:Vuonna 1917 syntyneet Luokka:Vuonna 1974 kuolleet
Pekka Ruotsi

Pekka Ruotsi (22. syyskuuta 1902 Salmi – 17. tammikuuta 1975 Oulu) oli suomenkarjalainen opettaja ja kirjailija. Ruotsin vanhemmat olivat Dimitri (Miitrei) Ivanov Ruotsi ja Anna Nikitina Nejelov. Hän oli naimisissa vuodesta 1932 Helvi Inkeri Ikosen kanssa. Pekka Ruotsi toimi opettajana 1930-luvulla Salmin pitäjän Manssilan kylässä. Ruotsi kirjoitti useita salmilaisaiheisia pakinoita ja hän julkaisi myös kirjan Rajan kahden puolen. == Teoksia == * Rajan kahden puolen. Pohjoinen, Oulu 1974 * Utšiit’el Peša Ruotšin paginoi ; robotaittši Puavil Mišanpoigu / työsti Pauli Vinni. Manssilan nuorisoseura Rajakivi, Pielavesi 1992 == Lähteet == * * Leo Mirala: Salmin historiaa - Sukututkimusta : Sukukaaviot :Ruotsi - Räimälä, Manssila * Leo Mirala: Salmin historiaa - Sukututkimusta : Pekka Ruotsin karjalankieleinne pakina Mikulan kuolendu Luokka:Suomalaiset kirjailijat Luokka:Pakinoitsijat Luokka:Karjalaiset henkilöt Luokka:Vuonna 1902 syntyneet Luokka:Vuonna 1975 kuolleet
Aino Kurki-Suonio

Aino Katri Kurki-Suonio (Krohn) (o.s. Vartia) (29. lokakuuta 1900 Hämeenlinna – 26. tammikuuta 1975 Hämeenlinna) oli suomalainen pianisti, musiikkipedagogi ja kirjailija. Kurki-Suonio opiskeli pianonsoittoa Helsingin musiikkiopistossa (nyk. Sibelius-Akatemia) vuodesta 1919 (diplomi 1922) sekä Elli Rängman- Björlinin johdolla 1923–1939. Hän toimi yksityisopettajana sekä 1954–1972 Hämeenlinnan musiikkiopiston pianonsoiton lehtorina. Hän esiintyi kamarimuusikkona ja solistina. Hänen puolisonsa oli lääketieteen ja kirurgian tohtori, lääkintöneuvos Ensio Kurki-Suonio (Krohn) (1896–1993). Heidän lapsiaan ovat fyysikko, Helsingin yliopiston emeritusprofessori Kaarle Kurki- Suonio ja Tampereen teknillisen yliopiston tietojenkäsittelytieteen emeritusprofessori Reino Kurki-Suonio. == Teoksia == * Pappi teki syntiä: romaani. Karisto 1942 == Lähteet == * * Otavan iso musiikkitietosanakirja * Kuka kukin on (Aikalaiskirja) Who´s who in Finland/1954 * Ensio Kurki-Suonio Suomen Lääkäriliiton lääkärimatrikkelissa Suomen lääkärit 1987 Luokka:Suomalaiset kirjailijat Luokka:Suomalaiset pianistit Luokka:Suomalaiset musiikkipedagogit Luokka:Vuonna 1900 syntyneet Luokka:Vuonna 1975 kuolleet
Visby-luokka (hävittäjä)

Visby-luokka oli Ruotsin merivoimien neljän hävittäjän muodostama alusluokka. == Suunnittelu == Alusluokka oli parannettu versio Göteborg-luokasta. Siinä oli vahvempi ilmatorjunta-aseistus, muttei vahvennettua pääaseistusta. Pääaseistus oli kuitenkin asennettu tehokkaammin, sillä tykin numero 2 sijaintia oli muutettu niin, että se kykeni ampumaan tykin numero kolme yli. == Alukset == Visby-luokan hävittäjätWhitley, M. J. s. 249 Nimi Telakka Kölinlasku Vesille Valmis Kohtalo HMS Visby Götaverken, Göteborg 1942 16. lokakuuta 1942 10. elokuuta 1943 poistettu palveluksesta 1. heinäkuuta 1982 HMS Sundsvall Eriksbergs Mekaniska Verkstads 1942 20. lokakuuta 1942 17. syyskuuta 1943 poistettu palveluksesta 1. heinäkuuta 1982 HMS Hälsingborg Götaverken 1941 23. maaliskuuta 1943 30. marraskuuta 1943 poistettu palveluksesta 1. heinäkuuta 1978 HMS Kalmar Eriksbergs 1942 20. heinäkuuta 1943 3. helmikuuta 1944 poistettu palveluksesta 1. heinäkuuta 1978 ==Lähteet== * * * ===Viitteet=== *
Rohtoverbena

Rohtoverbena eli rohtorautayrtti (Verbena officinalis) on monivuotinen ruohovartinen kukkiva kasvi. Se on lääkekasvi, jolla on ajateltu olevan yliluonnollisia voimia.Rohtorautayrtti Exotic Garden Rohtoverbenaa löytää kaupasta kuivattuna. Sitä myydään myös puutarhoilla monivuotiseksi kasviksi, mutta puutarhakukaksi jalostettu kasvi ei välttämättä ole yhtä hyvin ravinteikas ja turvallinen kuin rohtokasviksi kasvatettu ja kuivatettu. == Ulkonäkö ja koko == Rohtoverbena kasvaa noin 60 senttimetriä korkeaksi. Sillä on talvehtiva maavarsi, josta nousee monia ohuita varsia. Syvään uurteiset lehdet asettuvat varsin pareittain. Lehdet ovat hienon karvan peitossa. Pienet vaaleanvioletit kukat puhkeavat elo-syyskuussa. == Levinneisyys == Rohtoverbena kasvaa luonnonvaraisena Keski- ja Etelä-Euroopassa.Järnört (Verbena officinalis L.) Den virtuella floran. Suomessa sitä viljellään vyöhykkeillä III-IV. == Historia == Rautayrtti on uskottu olevan varsin voimakas taikakasvi. Sen nimi liittyy monessa kielessä rautaan tai pyhyyteen. Yrtti oli kelttien druidipapiston, roomalaisten, egyptiläisten ja monien muiden kansojen pyhä kasvi. Egyptissä kasvi tunnetaan Isiksen kyyneleenä. Egyptin tarustossa jumalatar Isis itki niin hartaasti Osiriksen menetystä, että hänen kyyneleistään syntyi rautayrtin taimia. Persiassa taikurit tervehtivät nousevaa aurinkoa pidellen alastomana käsissään rautayrttikimppuja. Kasvin on sanottu lisäävän luovuutta. Kasvin ajatellaan taikakäytössä lisäävän rituaaliesineiden voimaa, joten sitä voi sekoittaa öljysekoitukseen, jolla pyhittää ja puhdistaa rituaaliesineistöä. == Terveysvaikutukset == Nimestään huolimatta rautayrtti ei sisällä rautaa, ja siitä uutettu tee heikentää raudan imeytymistä,Inhibition of non-haem iron absorption in man by polyphenolic-containing beverages National Library of Medicine joten sitä ei tulisi nauttia samaan aikaan rautapitoisten ruokien kanssa. Kasvia ei saa käyttää raskaana tai imettäessä, sillä se voi lisätä keskenmenon riskiä. Toisaalta kätilöt ovat käyttäneet kasvia synnytyksen aikana voimistamaan kohdun supistuksia. Yrttiä kannattaa haudutella iltateeksi, sillä se on vaikutuksiltaan rauhoittava ja unettava. Joidenkin mielestä se kiihottaa seksuaalisesti ja toimii lemmenrohtona. Se auttaa myös suussa oleviin tulehduksiin ja ienongelmiin. Kirjallisuudessa löytyy myös mainintoja käytöstä kuumelääkkeenä, migreenin hoidossa, munuaiskivissä ja hengitystievaivoissa. Ulkoisesti kasvin voi laittaa hoivaamaan palovammoja, ihovaurioita ja ruhjeita sekä kolottavia hermoja. Verbenalla on eläinkokeissa havaittu olevan antikonvulsiivisia ja rauhoittavia vaikutuksia.Anticonvulsant, Anxiolytic, and Sedative Activities of Verbena officinalis National Library of Medicine == Lähteet == == Aiheesta muualla == * Kasviatlas: Rohtoverbena (Verbena officinalis) Suomessa. * Finto: Kassu – Kasvien suomenkieliset nimet: Rohtoverbena (rohtorautayrtti) (Verbena officinalis) * ITIS: Verbena officinalis * United States Department of Agriculture (USDA): Verbena officinalis * Flora of China: Verbena officinalis * Dr. Duke's Phytochemical and Ethnobotanical Databases: Verbena officinalis Luokka:Rautaverbenat
HMS Öland

HMS Öland on ollut kolmen Ruotsin laivaston aluksen nimenä. *HMS Öland (1681), 50-tykkinen linjalaiva *HMS Öland (1705), 60-tykkinen linjalaiva *HMS Öland (1945), Öland-luokan hävittäjä
Siiri Mekri

Siiri Maria Mekri, aik. Makaroff (27. heinäkuuta 1894 Ilomantsi – 7. tammikuuta 1991 Helsinki) oli suomalainen kansakoulunopettaja ja muistelmakirjailija. == Teoksia == * Satiinienkelit : Elämää pohjoiskarjalaisessa kylässä vuosisatamme alussa. Karjalaisen kulttuurin edistämissäätiö, Helsinki 1971, 2. painos nimellä Satiinienkelit : Elämää Ilomantsissa vuosisatamme alussa, Ilomantsi-seura, Kerava 1979 * Tie, kylä, talo : muistikuva vanhasta Ilomantsista. Bysnatti, Helsinki 1978 == Lähteet == * Luokka:Suomalaiset kirjailijat Luokka:Suomalaiset opettajat Luokka:Vuonna 1894 syntyneet Luokka:Vuonna 1991 kuolleet
HMS Uppland

HMS Uppland on ollut viiden Ruotsin laivaston aluksen nimenä. *HMS Uppland (1689), alus *HMS Uppland (1748), kaleeri *HMS Uppland (1749), 52-tykkinen linjalaiva *HMS Uppland (1946), Öland-luokan hävittäjä *HMS Uppland (Upd), Gotland-luokan sukellusvene
Arvi Ahvenainen

Vilho Arvid Ahvenainen, nimimerkki Ahven (19. heinäkuuta 1908 Mäntyharju – 14. kesäkuuta 1982 Lappeenranta) oli suomalainen pakinoitsija. Maanviljelijäperheeseen syntynyt Ahvenainen kävi keskikoulun Mikkelin yhteiskoulussa aikoen hakeutua sen jälkeen metsäkouluun. Sotavuodet estivät kuitenkin tämän suunnitelman ja sotien jälkeen Ahvenainen toimi metsätyönjohtajana sekä oli puolustusvoimain palveluksessa. Ahvenainen pakinoi vuosina 1960–1982 nimimerkillä Ahven Mikkelissä ilmestyneessä Länsi-Savo- lehdessä. Hänen pakinoistaan julkaistiin kaksi kokoelmaa ja lisäksi Ahvenainen kirjoitti kolumneja ja muutamia paikallishistoriallisia näytelmiä. == Teoksia == * Vapaata asiaa; kirj Ahven; taitto ja kuvitus Martti Poikolainen. Länsi- Savo, Mikkeli 1970 * Pieni maailma. Länsi-Savo, Mikkeli 1979 == Lähteet == * * Arvi Ahvenainen, Kirjailija, Mikkelin seutukirjaston eteläsavolaisten kirjailijoiden luettelo Luokka:Pakinoitsijat Luokka:Vuonna 1908 syntyneet Luokka:Vuonna 1982 kuolleet
Stefan Savić

Stefan Savić (mont. Стефан Савић, s. 8. tammikuuta 1991 Mojkovac, Montenegron ST, Jugoslavia) on montenegrolainen jalkapalloilija, joka pelaa puolustajana turkkilaisseura Trabzonsporissa ja Montenegron maajoukkueessa. Savić voitti Serbian liigamestaruuden kaudella 2010–2011 Partizan Belgradin joukkueessa. Hän pelasi Englannin Valioliigassa kaudella 2011–2012 Manchester Cityn joukkueessa 12 ottelua ja teki niissä yhden maalin Cityn voittaessa mestaruuden. Kaudella 2017–2018 hän pelasi Eurooppa-liigassa Atlético Madridin joukkueessa täyden peliajan molemmissa puolivälieräotteluissa ja tuli vaihdosta kentälle molemmissa välieräotteluissa mutta ei saanut peliaikaa Atléticon voittamassa loppuottelussa. Kaudella 2020–2021 Atlético Madrid voitti Espanjan liigamestaruuden ja Savić pelasi tuolla kaudella 33 liigaottelua ja teki niissä yhden maalin. Savić on pelannut pääsarjatasolla myös Italian Serie A:ssa Fiorentinan joukkueessa. Heinäkuussa 2024 Savić siirtyi kolmivuotisella sopimuksella turkkilaiseen Trabzonsporiin. Savić on valittu Montenegron parhaaksi jalkapalloilijaksi vuosina 2016, 2017, 2018, 2020, 2021, 2022 ja 2023. == Lähteet == * * === Viitteet === Luokka:Montenegrolaiset jalkapalloilijat Luokka:Vuonna 1991 syntyneet Luokka:Elävät henkilöt
Ursula Sinervo

Iiris Ursula Sinervo (13. huhtikuuta 1949 Hämeenlinna – 26. huhtikuuta 1980Suomen kirjailijat 1945–1980, SKS 1985; Ryhmä 80, Tammi 1980, s. 131 Helsinki) oli suomalainen kirjailija. Hänen äitinsä oli kirjailija Aira Sinervo.Suomen kirjailijat 1945–1980 == Teoksia == * Polttaa ja palelee. WSOY 1969 * Lepakkoluola. WSOY 1971 == Suomennoksia == * Ellen Niit : Ihmeellinen maalari ; kuv. Edgar Valter ; suom. Ursula Sinervo. Kansankulttuuri, Helsinki 1974 (alkuteos Suur maalritöö) == Lähteet == * === Viitteet === Luokka:Suomalaiset kirjailijat Luokka:Vuonna 1949 syntyneet Luokka:Vuonna 1980 kuolleet
Miten meitä hallitaan

Miten meitä hallitaan () on vuonna 2008 ilmestynyt Peter Millerin ja Nikolas Rosen kirja. Teos käsittelee hallinnan tutkimusta. Peter Miller on johdon laskentatoimen professori ja Nikolas Rose sosiologian professori. Suomennoksen on kustantanut Vastapaino. == Lähteet == == Aiheesta muualla == * Antti Saari: Hallinnan tutkimusta suomeksi . Kasvatus & aika 3/2010. Luokka:Kirjat yhteiskunnasta Luokka:Brittiläiset tietokirjat Luokka:Vuoden 2008 kirjat
Viktor Axelsen

Viktor Axelsen (s. 4. tammikuuta 1994 Odense) on tanskalainen sulkapalloilija ja olympiavoittaja. Axelsen tuli tunnetuksi kesällä 2010 voitettuaan juniorien maailmanmestaruuden Meksikossa. Axelsen on myös hallitseva juniorien Euroopan mestari ja on voittanut myös muutamia aikuisten EBU-kilpailuja, muun muassa Kyproksen ja Espanjan kilpailut. Maailmanlistalla Axelsen on parhaimmillaan ollut ensimmäisenä. Axelsenin kovimpia voitettuja vastustajia ovat muun muassa Taufik Hidayat, Chunlai Bao, Lee Chong Wei ja Lin Dan pronssiottelussa Rion olympialaisissa vuonna 2016. Tokion olympialaisissa 2020 Axelsen sai miesten kaksinpelissä kultaa voitettuaan finaalissa Kiinan Chen Longin. ==Lähteet== Luokka:Tanskalaiset sulkapalloilijat Luokka:Tanskalaiset olympiavoittajat Luokka:Vuonna 1994 syntyneet Luokka:Elävät henkilöt
William Collum

William Collum (s. 18. tammikuuta 1979 Glasgow, Skotlanti) on skotlantilainen jalkapalloerotuomari. Hänestä tuli kansainvälinen erotuomari vuonna 2006. Collum tuomitsi ensimmäisen ottelunsa Mestarien liigassa syyskuussa 2010, jossa kohtasivat tanskalainen FC Kööpenhamina ja kreikkalainen Panathinaikos FC. == Aiheesta muualla == * William Collumin tilastot Soccerbase-sivustolla Luokka:Skotlantilaiset jalkapallotuomarit Luokka:Vuonna 1979 syntyneet Luokka:Elävät henkilöt
Jack Lord

John Joseph Patrick Ryan (30. joulukuuta 1920 Brooklyn, New York – 21. tammikuuta 1998 Honolulu, Havaiji), tunnetaan parhaiten nimellä Jack Lord, oli yhdysvaltalainen televisio-, elokuva- ja Broadway-näyttelijä. Hänet tunnettiin ehkä parhaiten Steve McGarrettin roolista alkuperäisen Hawaii Five-O -televisiosarjan päähenkilönä. McGarrettin roolihenkilö toimi poliisina Havaijilla. Lordin toinen kuuluisa rooli oli Felix Leiter ensimmäisessä James Bond -elokuvassa Salainen agentti 007 ja tohtori No. == Aiheesta muualla == * * http://jacklordstevemcgarrett.weebly.com/ Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1920 syntyneet Luokka:Vuonna 1998 kuolleet
Nokia X5-01

Nokia X5-01 on QWERTY-näppäimistöllä varustettu matkapuhelinvalmistaja Nokian valmistama kesäkuussa 2010 julkaistu matkapuhelin, jonka hintaluokka on ilman veroja noin 160–170 euroa. Nokia X5-01 tuli myyntiin ensiksi Indonesiassa. == Tietoja == === Internetselain === *WAP 2.0 *HTML ja xHTML === Sähköposti ja viestit === *Push Email *MMS === Muut sovellukset === *Word-, Excel-, PowerPoint- ja PDF-tiedostojen lukija === Muita tietoja === *Kiihtyvyystunnistin *Java MIDP 2.0 *Värivaihtoehdot: pinkki, grafiitinmusta, keltavihreä, liila ja sininen == Lähteet == *Nokia X5-01 esiteltiin - puhelinvertailu.com *Nokia X5-01 - GSMArena X5-01 Nokia X5-01 Luokka:Symbian- pohjaiset laitteet Luokka:Vuoden 2010 matkapuhelimet
Saab Kockums

Saab Kockums AB on ruotsalainen laivanrakennusyritys, jonka on vuodesta 2014 omistanut puolustusvälineyhtiö Saab. Kockumsin aiempi omistaja oli saksalainen ThyssenKrupp-konserni. Yrityksen historia juontaa juurensa Malmössä sijainneeseen Kockums-telakkaan, joka valmisti myös siviilialuksia vuoteen 1987 saakka ja työllisti suurimmillaan yli 6 000 ihmistä. Saab Kockums valmistaa lähinnä sotalaivoja. Uudet laivat ja sukellusveneet rakennetaan nykyään Karlskronassa (Karlskronavarvet, kuulunut vuodesta 1989 Kockums AB:hen), sillä valmistus Malmössä päättyi 1998.Artikel från Arkitektkopia Siviilituotanto Malmössä päättyi 1987. Kockumsista tuli vuonna 2007 osaomistaja Ruotsin puolustusvoimien aiemmin omistamaan yhtiöön Marinverkstäderna, joka sijaitsee Muskössä Tukholman lähellä.Artikel hos Blekinge Läns Tidning ==Historiaa== Kockumsin suku on 1820-luvulla Malmössä kaupan ja teollisuuden piirissä aloittanut suku. Frans Henrik Kockum kokosi suuren omaisuuden panostamalla tupakanvalmistukseen. Varallisuutensa ansiosta hän perusti 1840 konepajan ja valimon ja alkoi valmistaa maatalouskoneita, viinantislausvälineitä, liesiä ja uuneja, ja vuodesta 1850 myös junanvaunuja. Suvun tiilitehdas Lommassa erikoistui sementintuotantoon, ja tästä liiketoiminnasta syntyi 1871 Skånska Cement AB, josta kehittyi kansainvälinen rakennusyhtiö Skanska. Vuonna 1870 perustettiin telakka Malmön satamaan. Se työllisti parhaimmillaan yli 6 000 ihmistä ja oli kaupungin suurin työnantaja ja toisen maailmansodan jälkeen yksi maailman suurimmista telakoista, päätuotteenaan suuret rahtilaivat. Telakan toiminta loppui 1987 viimeisenä isoja siviililaivoja valmistaneena ruotsalaistelakkana. Muutkin telakat oli vuodesta 1977 alkaen sulautettu valtio-omisteiseen Svenska Varv -yhtiöön ja lopetettu. Kockumsin telakan noin 2 500 työntekijästä 750 saattoi jatkaa sotilassukellusveneitä valmistavan Kockums Marine AB:n palveluksessa. Vuonna 1999 Kockumsin osti saksalainen Howaldtswerke-Deutsche Werft, josta tuli 2005 osa saksalaista ThyssenKruppia. Ruotsalaisyhtiön nimenä oli tuon jälkeen ThyssenKrupp Marine Systems (TKMS). Vuonna 2014 Saab osti TKMS:n ja nimeksi tuli Saab Kockums. ===Kockums-työkoneet=== Kockums oli aikoinaan myös merkittävä kaivinkoneiden ja metsäkoneiden valmistaja sen ostettua 1947 ruotsalaisen Landskrona-yhtiön. Vuonna 1979 Ruotsin valtion omistamalle Statsföretagille siirtynyt liiketoiminta myytiin 1982 osin Volvo BM -työkonevalmistajalle ja 1984 metsäkoneiden osalta suomalaiselle Rauma- Repolalle. Suomalaisyritys oli jo 1980 ostanut kaksi muuta ruotsalaista metsäkonevalmistajaa, Bruun Systemsin ja ÖSAn, ja yhdisti nämä kaikki suomalaisen Lokomo Forestin kanssa metsäkonevalmistajaksi nimeltä Forest Machine Group (FMG). Amerikkalaisen Timberjackin oston 1989 jälkeen yrityksestä tuli FMG Timberjack, sitten Timberjack, jonka vuonna 2000 osti John Deere. ==Lähteet== ==Aiheesta muualla== *Kockums AB *Kockums Industrier AB *Howaldtswerke Deutsche Werft *
Guy Speranza

Guy Speranza (12. maaliskuuta 1956 – 8. marraskuuta 2003) oli yhdysvaltalainen laulaja, joka tuli tunnetuksi metalliyhtye Riotin alkuperäisenä keulahahmona. Hän esiintyi ensimmäisellä Monsters of Rock -festivaalilla vuonna 1980 ja lauloi Riotin kolmella ensimmäisellä albumilla: Rock City (1977), Narita (1979) ja Fire Down Under (1981). Vuonna 1981 Speranza jätti yhtyeen, ja tämän jälkeen hän työskenteli hyönteistorjunnassa Floridassa, kunnes sairastui haimasyöpään, johon kuoli Orlandossa 47-vuotiaana. Luokka:Yhdysvaltalaiset metallimusiikin laulajat Luokka:Vuonna 1956 syntyneet Luokka:Vuonna 2003 kuolleet
USS Hornet Museum

USS Hornet Museum on yhdysvaltalainen laivamuseo, johon kuuluu muun muassa USS Hornet (CV-12). Sen sijaintipaikka on Kaliforniassa Alamedassa. == Lähteet == == Aiheesta muualla == Luokka:Alamedan piirikunnan museot Luokka:Merenkulkumuseot Luokka:Sotahistorialliset museot Luokka:Yhdysvaltain museolaivat Luokka:Yhdysvaltain liikennemuseot
Venäjän duuman vaalit 2011

Venäjän duuman vaalit 2011 pidettiin 4. joulukuuta 2011. 450-paikkaiseen duumaan valittiin alustavien tulosten mukaan 238 edustajaa Yhtenäisen Venäjän listoilta (49,54 %), 92 kommunistisesta puolueesta (19,16 %), 64 Oikeudenmukainen Venäjä -puolueesta (13,22 %) ja 56 liberaalidemokraateista (11,66 %). Muut puolueet eivät ylittäneet seitsemän prosentin äänikynnystä. Äänestysprosentti oli 60,2 %. Vaalitulos on herättänyt epäilyksiä, ja Mihail Gorbatšov on vaatinut uusien vaalien järjestämistä. Yhdysvaltain ulkoministerin Hillary Clintonin mukaan vaalit eivät olleet vapaat eivätkä oikeudenmukaiset.http://www.hs.fi/ulkomaat/Putin+Yhdysvallat+rohkaisi+mielenosoituksiin/a1305550945494 Eri puolilla Venäjää on osoitettu mieltä valtapuoluetta vastaanhttp://www.iltasanomat.fi/ulkomaat/venajalla-valmistauduttiin-uusiin- mielenosoituksiin-/art-1288433870195.html. Pääministeri Vladimir Putin syytti Clintonia mielenosoitusten rohkaisemisesta. Putinin mukaan vaaleihin on yritetty vaikuttaa ulkomailta miljoonilla dollareilla ja mielenosoittajat tavoittelevat omia etujaan. ==Tulokset== Puolue Äänet % Paikat Yhtenäinen Venäjä 32 379 135 49,32 238 Kommunistinen puolue 12 599 507 19,19 92 Oikeudenmukainen Venäjä 8 695 522 13,24 64 Liberaalidemokraatit 7 664 570 11,67 56 Jabloko 2 249 990 3,4 0 Venäjän patriootit 638 735 1,0 0 Pravoje delo 392 759 0,6 0 Yhteensä 65 656 526 100 % 450 == Lähteet == == Aiheesta muualla == Luokka:Venäjän vaalit Luokka:Vuoden 2011 vaalit
Pikkuleinikki

Pikkuleinikki (Ranunculus pygmaeus) on pohjoisella pallonpuoliskolla kasvava arktisten alueiden pienikokoinen leinikkilaji. Pikkuleinikki on myrkyllinen kasvi.Retkeilykasvio 1998, s. 81. == Ulkonäkö ja koko == Monivuotinen pikkuleinikki kasvaa 2–10 cm korkeaksi. Varsi on koheneva tai pysty. Aluslehdet ovat pitkäruotisia. Lehtien lapa on tavallisesti 10–15 mm leveä, muodoltaan munuaismainen ja kolmihalkoinen. Keskiliuska on tavallisesti ehyt ja sivuliuskat 2–3-halkoisia. Varsilehdet ovat tavallisesti ruodittomia ja niiden lehtien lapa kolmiliuskainen. Liuskat ovat kapean vastapuikeita ja ehyitä. Kukkaperä on lähes aina ainakin yläosastaan vaaleakarvainen, ja pitenee hedelmävaiheessa. Keltaisessa kukassa on kaksi kehäkiehkuraa. Verhiö on viisilehtinen, verholehdet ovat harvaan vaaleakarvaisia ja varisevat varhain. Myös terälehtiä on viisi kappaletta. Ne ovat tavallisesti verholehtiä pienempiä, 2–4 mm pitkiä ja mesikuopallisia. Suomessa pikkuleinikki kukkii heinä-elokuussa. Leveyttään korkeammassa hedelmistössä on noin 1 mm:n pituisia pähkylöitä, joissa on käyrä, alle 0,5 mm pitkä ota.Retkeilykasvio 1998, s. 75, 81. Suomessa tavattavista leinikkikasveista pikkuleinikki muistuttaa eniten pohjanleinikkiä (R. hyperboreus). Laji voi toisinaan risteytyä toisen arktisen leinikkilajin, lumileinikin (R. nivalis) kanssa.Den virtuella floran: Dvärgranunkel (myös levinneisyyskartat) Viitattu 7.12.2011. == Levinneisyys == Pikkuleinikkiä tavataan pohjoisen pallonpuoliskon vuoristoissa ja arktisilla alueilla. Euroopassa sitä paikoin Alpeilla, Norjan, Ruotsin ja Suomen vuoristo- ja tunturialueilla, Islannissa, Huippuvuorilla sekä Pohjois-Venäjän arktisilla alueilla. Pohjois-Venäjällä levinneisyysalue jatkuu Siperian pohjoisimmissa osissa aina Tyynelle valtamerelle saakka. Itä-Siperiassa lajia tavataan myös etelämpänä. Pohjois-Amerikan puolella pikkuleinikkiä tavataan Alaskassa, Kanadan pohjoisosissa sekä Kalliovuorilla. Laji on levinnyt laajalle myös Grönlannissa. Suomessa pikkuleinikki on pohjoisimman Lapin kasvi. Sitä kasvaa Enontekiöllä, Muonion ja Kittilän pohjoisosissa sekä harvinaisena Utsjoella. Runsaimmillaan laji on Kilpisjärven alueen suurtuntureilla.Lampinen, R. & Lahti, T. 2011: Kasviatlas 2010: Pikkuleinikin levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 7.12.2011. == Elinympäristö == Pikkuleinikki viihtyy lumenviipymäpaikoilla, pahtojen kosteilla penkereillä ja soraikoilla. Suomessa se kasvaa lähinnä yläpaljakan korkeudella, harvoin alempana. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * * Pinkka, Lajintuntemuksen oppimisympäristö: Pikkuleinikki (Ranunculus pygmaeus) * Luontoportti: Pikkuleinikki (Ranunculus pygmaeus) * ITIS: Ranunculus pygmaeus * United States Department of Agriculture (USDA): Ranunculus pygmaeus Luokka:Leinikit Luokka:Myrkylliset kasvit
František Joun

František Joun (s. 1. lokakuuta 1954 Písek, Tšekkoslovakia) on tšekkiläinen entinen jääkiekkopuolustaja ja -valmentaja, joka toimii nykyisin Tšekin Extraliigan HC Mountfield České Budějovicen toimitusjohtajana. ==Ura== ===Pelaajaura=== Joun pelasi pitkään kotimaassaan HC České Budějovicenn joukkueessa, jota hän edusti vuosina 1972–1985. Joun siirtyi kaudeksi 1986–1987 Suomeen ja I-divisioonajoukkue KooKoon riveihin. Hän ei saavuttanut suurta suosiota joukkueen fanien keskuudessa, mutta kuului päävalmentaja Reino Ruotsalaisen luottopelaajiin. Joun oli KooKoossa pelatessaan jo uransa loppupuolella ja hänellä oli takanaan kolme polvileikkausta. Joun oli nostamassa joukkuetta SM-liigaan kaudeksi Jääkiekon SM-liigakausi 1987–1988, joka jäi hänen viimeisekseen pääsarjatasolla. Kauden 1988–1989 Joun pelasi vielä Saksan toiseksi korkeimmalla sarjatasolla 2. Bundesligassa ja EHC 80 Nürnbergin joukkueessa. Hän oli tehoilla 14+30=44 joukkueen tehokkain puolustaja.HockeyDB ===Valmentajana ja toimitusjohtajana=== Tammikuusta 1990 kevääseen 1993 Joun valmensi HC České Budějovicea Tšekkoslovakian jääkiekkoliigassa. Hän valmensi myös Saksan kolmanneksi korkeimmalla sarjatasolla Oberligassa Adendorf EC:tä kauden 2000–2001. Kaudeksi 2004–2005 Joun siirtyi HC České Budějovicen toimitusjohtajaksi ja on hoitanut virkaa tuosta lähtien. Joukkue pelasi hänen ensimmäisen kautensa 1. Národní Hokejová Ligassa, mutta nousi Extraliigaan keväällä 2005. ==Lähteet== * * * ===Viitteet=== Luokka:Tšekkiläiset jääkiekkovalmentajat Luokka:Tšekkoslovakialaiset jääkiekkoilijat Luokka:Tšekkoslovakialaiset jääkiekkovalmentajat Luokka:Vuonna 1954 syntyneet Luokka:Elävät henkilöt
Toivon vuosituhat

Toivon vuosituhat: Eurooppalainen ihmiskuva ja suomalaisen yhteiskunnan tulevaisuus on Juha Sihvolan kirja vuodelta 1998. == Lähteet == == Aiheesta muualla == * Hanna Säntti: Kohtalona järki ja optimismi. Talouselämä 22.1.1999. * Ilkka Niiniluoto: Vuoden tiedekirjan tehnyt Juha Sihvola etsii vapautta ja järkeä moraalin historiasta. Helsingin sanomat 3.4.1999. * Sami Pihlström: Järki tuo toivoa. Tieteessä tapahtuu 3/1999. Luokka:Kirjat etiikasta Luokka:Vuoden 1998 kirjat Luokka:Suomalaiset filosofian tietokirjat
Öland-luokka

Öland-luokka oli Ruotsin merivoimien kahden hävittäjän muodostama alusluokka. == Alukset == Öland-luokan hävittäjätWhitley, M. J. s. 250 Nimi Telakka Kölinlasku Vesille Valmis Kohtalo HMS Öland Kockums, Malmö 1943 15. joulukuuta 1945 15. joulukuuta 1947 poistettu palveluksesta 1. heinäkuuta 1978 HMS Uppland Karlskronavarvet 1943 15. marraskuuta 1946 31. tammikuuta 1949 poistettu palveluksesta 1. heinäkuuta 1979 ==Lähteet== * * * ===Viitteet=== *
FS Bison (1930)

Bison oli Ranskan laivaston 1924 vesille laskettu Guépard-luokan hävittäjä toisessa maailmansodassa tuhoutumiseensa 3. toukokuuta 1940 saakka. == Valmistus == Alus tilattiin Lorientin laivastontelakalta, missä köli laskettiin 14. maaliskuuta 1927. Alus laskettiin vesille 29. lokakuuta 1928 ja otettiin palvelukseen 10. lokakuuta 1930.Whitley, M. J. s. 37 == Palvelus == Bison joutui 7.-8. helmikuuta 1939 välisenä yönä risteilijä Georges Leyguesin yliajamaksi, jolloin alus katkesi sillan etupuolelta. Korjaukset kestivät Lorientin laivastontelakalla kuusi kuukautta. Alus oli 4. hävittäjäviirikön ainoa alus, joka oli ennen toista maailmansotaa Atlantilla ennen kuin se liittyi 11. viirikköön Greenockissa huhtikuussa 1940.Whitley, M. J. s. 39 Alus osallistui viirikkönsä mukana saattueiden suojaamiseen sekä partiointiin Atlantilla, mutta sen ja muiden raskaiden Ranskan laivaston alusten lyhyt toimintasäde rajoitti tehtäviä. Alus osallistui ranskalaisalusten mukana Norjan taisteluihin. Se tuhoutui Saksan ilmavoimien 1. St.G I:n Junkers Ju 87 -pommittajien hyökkäyksessä 3. toukokuuta 1940. == Lähteet == * * === Viitteet === Luokka:Guépard-luokan hävittäjät Luokka:Ranskalaiset toisen maailmansodan hävittäjät
Pasi Tuohimaa

Pasi Tuohimaa (s. 19. elokuuta 1961 Turku) on suomalainen entinen jääkiekkoilija ja entinen Nelosen uutisten toimittaja. Nykyään hän on Teollisuuden Voiman viestintäpäällikkö. Tuohimaa pelasi SM-liigassa Rauman Lukossa ja Helsingin Jokereissa yhteensä 129 liigaottelua kausina 1979–1984 sekä valmensi SM-liigassa Kiekko-Espoota kakkosvalmentajana 1990-luvun alkupuolella. SM-liigan runkosarjassa hän teki yhteensä 11+13=24 tehopistettä. Pasi Tuohimaa on myös Nelosen politiikan toimittaja ja politiikan toimittajien yhdistyksen puheenjohtaja. Hänen veljensä Harri on myös entinen jääkiekkoilija ja poikansa Frans jääkiekkomaalivahti. ==Lähteet== * Luokka:Suomalaiset jääkiekkoilijat Luokka:Suomalaiset toimittajat Luokka:Vuonna 1961 syntyneet Luokka:Elävät henkilöt Luokka:Suomalaiset politiikantoimittajat
FS Guépard (1929)

Guépard oli Ranskan laivaston 1924 vesille laskettu Guépard-luokan hävittäjä toisessa maailmansodassa, kunnes miehistö upotti aluksensa Toulonin satamassa 27. marraskuuta 1942. == Valmistus == Alus tilattiin Lorientin laivastontelakalta, missä köli laskettiin 14. maaliskuuta 1927. Alus laskettiin vesille 19. huhtikuuta 1928 ja otettiin palvelukseen 13. elokuuta 1929.Whitley, M. J. s. 37 == Palvelus == Guépard liitettiin Välimeren laivaston 3. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa. Alus siirtyi 1941 Valmyn kanssa Syyriaan, jossa sen kotisatamana oli Beirut. Sen tehtävänä torjua brittien yritykset alueen valtaamiseksi. Kumpikin ranskalaisalus tulitti australialaisjoukkoja, ennen kuin Britannian kuninkaallisen laivaston hävittäjä HMS Janusin vaurioitti alusta. HMS Jackalin saavuttua ranskalaisalukset vetäytyivät. St. Jeanne d'Arcin -aselevon ehtojen mukaisesti ranskalaisalukset palasivat Touloniin.Whitley, M. J. s. 39 Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan. == Lähteet == * * === Viitteet === Luokka:Guépard-luokan hävittäjät Luokka:Ranskalaiset toisen maailmansodan hävittäjät
FS Valmy (1929)

Valmy oli Ranskan laivaston 1928 vesille laskettu Guépard-luokan hävittäjä toisessa maailmansodassa, kunnes aluksen miehistö upotti aluksensa Toulonin satamassa 27. marraskuuta 1942. == Valmistus == Alus tilattiin St. Nazairesta Ateliers et Chantiers St. Nazaire-Penhoëtilta, missä köli laskettiin 5. toukokuuta 1927. Alus laskettiin vesille 19. toukokuuta 1928 ja otettiin palvelukseen 1. tammikuuta 1930.Whitley, M. J. s. 37 == Palvelus == Valmy liitettiin Välimeren laivaston 3. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa. Alus siirtyi 1941 Guépardin kanssa Syyriaan, jossa sen kotisatamana oli Beirut. Sen tehtävänä oli torjua brittien yritykset alueen valtaamiseksi. Kumpikin ranskalaisalus tulitti australialaisjoukkoja ennen kuin kohtasivat Britannian kuninkaallisen laivaston hävittäjän HMS Janusin, joka vaurioitui seuranneessa tulitaistelussa pahoin. HMS Jackalin saavuttua ranskalaisalukset vetäytyivät. St. Jeanne d'Arcin -aselevon ehtojen mukaisesti ranskalaisalukset palasivat Touloniin.Whitley, M. J. s. 39 Saksalaisten tunkeuduttua Vichyn Ranskan hallitsemalle alueelle alus upotettiin 27. marraskuuta 1942 muiden ranskalaisalusten kanssa Toulonin satamaan. Italialaiset päättivät nostaa hylyn ja liittää sen kunnostettuna laivastoonsa nimellä FR24. Hylky hinattiin Italiaan, mutta Britannian kuninkaallisten ilmavoimien hävittäjäpommittajat osuivat 20. tammikuuta 1944 Savonaan ankkuroituun alukseen. Alus vaurioitui pahoin, eikä sitä koskaan kunnostettu. == Lähteet == * * === Viitteet === Luokka:Guépard-luokan hävittäjät Luokka:Ranskalaiset toisen maailmansodan hävittäjät
Live in Finland

Live in Finland on Sonata Arctican syksyllä 2011 julkaistu tupla DVD-paketti, joka sisältää Oulun Teatriassa huhtikuussa 2011 kuvatun keikan ja lisäksi lisämateriaalia muun muassa yhtyeen omalta Sonata Arctica Open Air (2009) festivaalilta. DVD:llä on myös kiertuedokumentteja, musiikkivideoita sekä kuvagallerioita. DVD:iden lisäksi mukana on kaksi livelevyä. Heti julkaisuviikollaan DVD nousi Suomen virallisen listan ykkössijalle ja Saksassa sijalle 7. == Kappaleet == === CD === ==== CD 1: Live in Oulu ==== # # # # # # # # # # # # # # ==== CD 2: Live at Sonata Arctica Open Air ==== # # # # # # # # === DVD === ==== DVD 1 ==== #Intro (Everything Fades to Gray) #Flag in the Ground #Last Amazing Grays #Juliet #Replica #Blank File #As if ihe World Wasn’t Ending #Paid in Full #Victoria´s Secret #Instrumental Exhibition #The Misery #Fullmoon #In Black & White #Mary-Lou #Shy #Letter to Dana #Caleb #Don’t Say a Word #Outro (Vodka/Everything Fades To Gray) ==== DVD 2 ==== * Sonata Arctica Open Air II #White Pearl, Black Oceans #Draw Me #In Black & White #Don’t Say a Word * Making of “Live in Finland” * Making of “Flag in the Ground” * Latin-American Tour Documentary * Made in Finland – Tour Documentary * Music Videos **Don’t Say a Word **Paid in Full **Flag in the Ground *Acoustic live at Alcatraz, Milano * The Flag in the ground- cover contest * Valokuvagalleria == Kokoonpano == * Tony Kakko – laulu * Henrik Klingenberg – kosketinsoittimet * Elias Viljanen – kitara * Marko Paasikoski – basso * Tommy Portimo – rummut == Arviot == * Imperiumi.net: 8–/10Imperiumi.net == Lähteet == == Aiheesta muualla == * * Luokka:Sonata Arctican albumit Luokka:Vuoden 2011 konserttitallenteet Luokka:Musiikki-DVD:t Luokka:Konserttielokuvat